b'\n_START_ARTICLE_\nIzvirni greh\n_START_PARAGRAPH_\nIzv\xc3\xadrni gr\xc3\xa9h je izraz, ki ga kristjani v prvi vrsti uporabljajo za dejanje Adama in Eve, ki sta se (po navedbah Prve Mojzesove knjige) v rajskem vrtu uprla Bo\xc5\xbejemu ukazu. Ta greh se imenje tudi greh prastar\xc5\xa1ev.\n_START_SECTION_\nV Rimskokatoli\xc5\xa1ki Cerkvi\n_START_PARAGRAPH_\nV Rimskokatoli\xc5\xa1ki Cerkvi se je pod vplivom svetega Avgu\xc5\xa1tina razvilo _NEWLINE_verovanje, da se izvirni greh Adama in Eve prena\xc5\xa1a s star\xc5\xa1ev na potomce do dana\xc5\xa1njih dni. Tako rimokatoliki verujejo, da je vsak otrok ob spo\xc4\x8detju oziroma ob rojstvu \xc5\xbee omade\xc5\xbeevan z izvirnim grehom. Ta greh izbri\xc5\xa1e \xc5\xa1ele zakrament krsta. V tem vidi Rimskokatoli\xc5\xa1ka cerkev tudi enega od razlogov za krst majhnih otrok, saj jih krst osvobodi mo\xc4\x8di zla in prestavi v kraljestvo svobode bo\xc5\xbejih otrok. V preteklosti so v katoli\xc5\xa1kih de\xc5\xbeelah otroke zelo pogosto krstili takoj po rojstvu. Sveti Avgu\xc5\xa1tin je trdil, da so otroci, ki umrejo nekr\xc5\xa1\xc4\x8deni, obsojeni na pekel, poznej\xc5\xa1i katoli\xc5\xa1ki teologi pa so jih raje uvr\xc5\xa1\xc4\x8dali v limb (predpekel). V Katekizmu katoli\xc5\xa1ke Cerkve pi\xc5\xa1e, da glede otrok, umrlih brez krsta, Cerkev ne more drugega kakor zaupati bo\xc5\xbejemu usmiljenju, kakor dela pri pogrebnem obredu zanje. Veliko usmiljenje Boga, ki ho\xc4\x8de, da se zveli\xc4\x8dajo vsi ljudje, in Jezusova ne\xc5\xbena ljubezen do otrok ("Pustite otroke, naj prihajajo k meni in jim ne branite" - Mr10,14), dovoljujeta upati, da je neka pot za zveli\xc4\x8danje otrok, umrlih brez krsta._NEWLINE_Rimokatoliki nadalje verjamejo, da obstaja samo ena oseba, ki je bila ob spo\xc4\x8detju obvarovana izvirnega greha - to je _NEWLINE_Devica Marija. Dogmo o Marijinem brezmade\xc5\xbenem spo\xc4\x8detju je razglasil pape\xc5\xbe Pij IX. (Opomba: Jezus ne \xc5\xa1teje za brezmade\xc5\xbeno spo\xc4\x8detega, ker ni bil spo\xc4\x8det po normalni biolo\xc5\xa1ki poti.)\n_START_SECTION_\nV pravoslavnih Cerkvah\n_START_PARAGRAPH_\nPravoslavni kristjani ne verujejo, da se je izvirni greh Adama in Eve prena\xc5\xa1al na njune potomce do dana\xc5\xa1njih dni. Verujejo pa, da se na potomce prena\xc5\xa1a nagnjenost h grehu in posledice greha prastar\xc5\xa1ev, zlasti dovzetnost za bolezni in umrljivost. Po pravoslavnem verovanju se otroci rodijo nedol\xc5\xbeni (brez greha) in zato ni treba hiteti s krstom. V \xc5\xa1tevilnih pravoslavnih Cerkvah velja navada, da otroke krstijo \xc5\xa1ele po dopolnjenih 40 dneh starosti. Krst v tem primeru \xc5\xa1teje za obred vklju\xc4\x8ditve otroka v skupnost kristjanov in ne za obred o\xc4\x8di\xc5\xa1\xc4\x8denja od grehov._NEWLINE_Zaradi takega razumevanja je pravoslavnim kristjanom dogma o Marijinem brezmade\xc5\xbenem spo\xc4\x8detju seveda popolnoma tuja in je _NEWLINE_nikakor ne priznavajo. Kljub temu pa tudi \xc5\xa1tevilni pravoslavni kristjani pojmujejo Marijo za \xc4\x8disto ali brezmade\xc5\xbeno, a ta izraz pomeni samo, da Marija ni nikoli v \xc5\xbeivljenju gre\xc5\xa1ila. (V nekaterih pravoslavnih Cerkvah je raz\xc5\xa1irjeno tudi mnenje, da je Bog Marijo o\xc4\x8distil vseh predhodnih grehov takrat, ko je poslal k njej angela Gabrijela, pozneje pa Marija tudi ni ve\xc4\x8d gre\xc5\xa1ila.)'